
Parlamentul  României

Camera  Deputaţilor
Comisia pentru Sănătate şi Familie

             Bucureşti, 08.06.2001

                                                                                       Nr. 570/XVIII/8
 
BIROULUI PERMANENT

AL

 CAMEREI DEPUTAŢILOR


Vă înaintăm, alăturat, raportul la proiectul de Lege privind acordarea gratuită de lapte praf pentru copii cu vârste cuprinse între    0 – 12 luni, trimis comisiei pentru examinare în fond, în procedură de urgenţă, cu adresa nr.310 din 31 mai 2001.


La întocmirea raportului, Comisia a avut în vedere avizele Comisiei pentru administraţie publică, amenajarea teritoriului şi echilibru ecologic, Comisiei pentru buget,finanţe şi bănci , Comisiei juridice, de disciplină şi imunităţi şi avizul  Consiliului Legislativ.


În raport de obiectul şi conţinutul său, proiectul de lege face parte din categoria legilor ordinare.

                 PREŞEDINTE,                                          SECRETAR,

DEP.ACAD.PROF.DR.MIRCEA IFRIM       DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie

                                                                                         Bucureşti, 08.06.2001

                                                                                                                                                                 Nr. 570/XVIII/8
 
R A P O R T

asupra proiectului de Lege privind acordarea gratuită

de lapte praf pentru copii cu vârste cuprinse între 0-12 luni


În urma examinării proiectului de Lege privind acordarea gratuită de lapte praf pentru copii cu vârste cuprinse între 0 – 12 luni în şedinţele din 06 şi 07.06.2001, comisia a hotărât ca acesta să fie supus spre dezbatere şi adoptare cu următoarele  amendamente:

Nr.

crt.
Articolul

( textul iniţial)
Amendamentul propus(autorul)

Text adoptat de comisie
Motivare

0.
1.
2.
3.

1.
Art.2.

“Distribuirea laptelui praf se realizează prin consiliile locale ale municipiilor, oraşelor şi comunelor, respectiv consiliile locale ale sectoarelor municipiului Bucureşti.”


Se propune reformularea art.2, după cum urmează:

“Art.2. – Distribuirea laptelui praf se realizează de către medicul de familie cu sprijinul consiliilor locale ale municipiilor, oraşelor şi comunelor, respectiv consiliile locale ale sectoarelor municipiului Bucureşti.”

Autori : dl.dep.prof.dr.Mircea Ifrim (Grupul Parlamentar al PRM) , dl.dep.dr.Ion Luchian (Grupul Parlamentar al PNL) şi dl.dep.farm.Ion Burnei (Grupul Parlamentar al PDSR) .
Laptele praf, astfel prescris pentru copiii în vârstă de 0 – 12 luni, constituie medicament şi trebuie să fie distribuit direct de către medicul de familie. Se creează obligativitatea prezentării periodice a mamei la medicul de familie.

2.
Art.3.

“ Ministerul Sănătăţii şi Familiei şi Ministerul Administraţiei Publice vor elabora norme , aprobate prin ordin comun, privind modul de achiziţionare şi distribuire al laptelui praf acordat gratuit copiilor cu vârste cuprinse între 0 – 12 luni, care se vor publica în Monitorul Oficial al României , Partea I, în termen de 5 zile de la data intrării în vigoare a prezentei legi.”
Se propune înlocuirea sintagmei “vor elabora” cu sintagma “elaborează”.

Autor: doamna dep.Iulia Pataki (Grupul Parlamentar al UDMR).

 
Pentru respectarea normelor de tehnică legislativă.


În cursul dezbaterilor din comisie nu s-au înregistrat amendamente respinse.

                     PREŞEDINTE,                                                                                                             SECRETAR,

DEP.ACAD.PROF.DR.MIRCEA IFRIM                                                                            DEP.FARM.ION BURNEI

Întocmit de experţii parlamentari:

Ana Georgescu

Gheorghe Marinescu

